Tres Llunetes : de març 2017
La Disciplina Positiva (DP) té el seu origen en el treball dels austríacs
Alfred Adler (metge i psicoterapeuta) i Rudolf
Dreikurs (psiquiatra i educador). I és portada a la pràctica per la Doctora Jane
Nelsen i Lynn Lott (EUA), autores de diversos llibres i manuals per a pares i
educadors, i creadores de la Discipline Positive Association.
La DP es basa en relacions de respecte mutu i en tenir en compte tant les
necessitats dels nens com les dels adults i de la situació. Proposa una educació basada en l'equilibri entre la fermesa i l'afecte. Allunyant-se
dels estils massa permissius o massa autoritaris, dota als pares o educadors de
múltiples eines per tirar endavant el repte d'educar sense càstigs ni premis, i
busca oferir als infants competències i habilitats necessàries per arribar a
ser el què vulguin ser.
Transmet una visió positiva dels errors, tant dels nens com dels pares o educadors, com a oportunitats per aprendre.
La metodologia utilitzada ajuda als pares o educadors a entendre els motius
que hi ha darrera la frustració, els crits, les lluites de poder, les
rebequeries,... I promou actituds positives vers els nens basades en el
respecte mutu i la col·laboració. També els proporciona solucions eficaces a llarg plaç basades en l'educació
emocional, l'empatia, la confiança, la connexió,...
Jane Nelsen, en el seu llibre "Como educar con firmeza y cariño",
enumera cinc critèris a tenir en compte per a la Disciplina Positiva:
1. Ajuda a que els nens es sentin
CONNECTATS. (Pertinença i significança)
2. És AMABLE i FERMA alhora. (Dignitat
i respecte per un mateix, pels nens i les situacions)
3. És EFECTIVA a llarg termini.
4. Ajuda a desenvolupar HABILITATS
socials, emocionals i cognitives per a la vida.
5. Invita al nen a descobrir les
seves CAPACITATS. (anima a l’ús constructiu del poder personal i
autonomia) Aquests cinc criteris serveixen de pauta a l'hora d'escollir quines eines
utilitzar per a l'educació dels nostres fills i filles, optant per mètodes que
ens ajudin a establir una relació d'amor, respecte i col·laboració. Sense
perdre de vista la importància de la cura d'un mateix.
El llibre parteix d'un decàleg de valors i qualitats que l'autora
considera importants per a l'educació dels fills: 1. Amor incondicional
2. Fes que desenvolupin
3. Potencia la seva
4. Fes que guanyin
5. Valora l'esforç i la
6. Educa'ls amb honestedat
i sinceritat
7. Respecta la
10. Educa'ls en pau i
De cada punt es fa una breu
presentació, s'expliquen dos contes relacionats amb el tema i finalment es
conclou amb una fitxa per a pares i mares on es donen pautes i idees
d'activitats per fer amb els fills relacionades amb els contes.
És un llibre amb unes il·lustracions fantàstiques. Els protagonistes dels
contes són animals, que fàcilment es guanyen la simpatia dels infants.
Es tracta d'un llibre ideal per explicar en família, a l'hora d'anar a
dormir, o en qualsevol altre moment d'intimitat i relax.
A les xerrades de Disciplina
Positiva acostumo a preguntar a les famílies amb quins reptes es troben en el
seu dia a dia amb els fills/es i un dels
que sempre surt és: el dels matins, l'hora de despertar-se, el tenir-ho tot
apunt, les presses, l'arribar puntuals a l'escola...
Aquí us proposo:
1. Preparar la roba i estris de l'escola/treball el dia abans. Per
tal de guanyar temps al matí deixem a punt la roba que ens posarem al dia
següent i el que hàgim de dur a l'escola o a la feina.
2. Dormir les hores suficients. Tant
pels adults com pels nens és bàsic dormir les hores necessàries per
despertar-nos descansats, de bon humor, relaxats,... 3. Despertar-te una estona abans que els teus fills. Pots
aprofitar aquesta estona per tu, per esmorzar, per fer alguna activitat física
(unes postures de ioga, ballar, fer estiraments,...)
i per fer el repàs del què has programat fer aquest dia focalitzar-te en
4. Eliminar les presses. Calculem
el temps que triguem a fer les diferents activitats matinals i sumem uns minuts
per poder anar tranquils. Eliminem els "afanya't
a...", els nostres fills tenen ritmes diferents, ells viuen el moment,
les presses els bloquegen. 5. Despertar-se amb música. Ente
tots elaboreu una llista de cançons alegres, divertides, positives, tranquil·les... per fer de banda sonora
dels vostres matins. 6. Fer estiraments i/o ballar. Despertar
el nostre cos poc a poc, fer estiraments suaus per "posar-lo en marxa" deixar-se portar per la música.
7. Somriure. El
somriure es contagia i irradia el dia de bon humor. 8. Taula de rutines matinals. Un
dels perills dels matins és que caiguem en el cúmul d'ordres: aixeca't,
vesteix-te, pentina't, esmorza, agafa la motxilla, afanya't,... En
lloc d'això podem elaborar junts una "Taula de rutines": Escrivim
quines rutines fem els matins (fem estiraments, ens rentem la cara, ens vestim,
preparem berenar per l'escola,...), les representem fent-nos fotos, amb
dibuixos o imatges. En fem un petit mural, que podem plastificar i encerclar
les coses que ja hem fet, o simplement ens serveixi per senyalar que ens falta
sense necessitat de donar ordres...
9. Coresponsabilitzar-se de
les tasques. Fer-se
l'esmorzar, preparar-se la roba, preparar el berenar per mig matí,... són
tasques que, en funció de l'edat, poden anar fent els nostres fills sols. Això
afavorirà la seva autonomia, la seva capacitat de decisió i els farà
responsables. 10.
Donar missatges positius. Evitar
els crits i les frases negatives ("cada
dia igual", "sou més lents", "no arribarem mai a
l'hora",...). Valorar les petites metes: "veig que ja t'has posat els mitjons tu sola", "veig que
has recollit els plats de l'esmorzar, gràcies, això em facilita la
feina",...
Cooperació i/o individualització. En
cas de tenir més d'un fill/a evitem la competició ("a veure qui es vesteix primer",...) o les comparacions ("mira, el teu germà ja està esmorzant
i tu encara no t'has vestit",...). Podem proposar activitats conjuntes
o que cada u gaudeixi del seu despertar particular.
Deixar notes positives. Al
coixí, al mirall del lavabo, a la taula de l'esmorzar,... Sorprenem-nos els uns
als altres amb missatges o dibuixos que encoratgin, que ajudin a forjar una
bona autoestima: "Avui serà un dia
ple de somriures", "T'estimo tal com ets", "Passa-t'ho
genial!",...
Recordatoris lastminute.
penjat un petita pissarra o cartellera prop de la porta de sortida on anotar
aquelles coses que no podem oblidar per aquell dia (el justificant per
l'excursió, els patins per l'extraescolar, els rotlles de paper de wc per la
manualitat de l'escola, el material per la presentació de la feina,...) Publicat per